Source: https://finlex.fi/fi/laki/ajantasa/1985/19850724
Timestamp: 2019-11-18 13:58:49+00:00

Document:
Asetus ihmisen elimien ja kudoksien irrottamisesta… 724/1985 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1985 › 23.8.1985/724
23.8.1985/724
Asetus ihmisen elimien ja kudoksien irrottamisesta lääketieteelliseen käyttöön
Sosiaali- ja terveysministerin esittelystä säädetään ihmisen elimien ja kudoksien irrottamisesta lääketieteelliseen käyttöön 26 päivänä huhtikuuta 1985 annetun lain (355/85) 14 §:n nojalla:
Irrottaminen elävältä henkilöltä
1 § (27.11.1992/1130)
Terveydenhuollon oikeusturvakeskuksen lupa elävän ihmisen elimen tai kudoksen irrottamiseen toisen ihmisen sairauden tai ruumiinvamman hoitoa varten on sen sairaalan haettava, jossa elin tai kudos aiotaan irrottaa.
Edellä 1 §:ssä tarkoitettuun hakemukseen, joka koskee 18 vuotta täyttänyttä luovuttajaa, on liitettävä:
1 kohta on kumottu A:lla 5.12.1996/1010.
2) selvitys siitä, että luovuttajalle on selostettu toimenpiteen merkitys ja vaikutukset hänelle itselleen ja vastaanottajalle;
3) luovuttajan kirjallinen suostumus irrottamiseen;
4) lausunto elinsiirtokirurgiaa ja psykiatriaa edustavilta asiantuntijoilta, jollei ole kysymys uusiutuvan kudoksen irrottamisesta; elinsiirtokirurgian asiantuntijan lausunnosta tulee käydä selville luovuttajan ja vastaanottajan terveydentila ja sopivuus luovuttajaksi ja vastaanottajaksi sekä psykiatrian asiantuntijan lausunnosta luovuttajan psyykkinen terveydentila ja sopivuus luovuttajaksi; sekä
5) selvitys elimestä tai kudoksesta, joka aiotaan irrottaa.
Edellä 1 §:ssä tarkoitettuun hakemukseen, joka koskee alle 18 vuotiasta luovuttajaa, on liitettävä:
2) tarvittaessa selvitys uskotusta miehestä;
3) selvitys luovuttajan mielipiteestä, sikäli kuin se hänen ikäänsä ja kehitystasoonsa nähden on mahdollista;
4) selvitys siitä, että huoltajalle tai uskotulle miehelle ja luovuttajalle, sikäli kuin se luovuttajan ikään ja kehitystasoon nähden on mahdollista, on selostettu toimenpiteen merkitys ja vaikutukset luovuttajalle ja vastaanottajalle;
5) huoltajan tai uskotun miehen kirjallinen suostumus irrottamiseen;
6) lausunto lastenpsykiatriaa tai lastentautien erikoisalaa edustavalta asiantuntijalta; lausunnosta tulee käydä selville luovuttajan kehitysaste ja terveydentila sekä sopivuus luovuttajaksi;
7) selvitys irrottamisen erityisestä syystä; sekä
8) selvitys siitä, mitä uusiutuvaa kudosta aiotaan irrottaa.
4 § (27.11.1992/1130)
Terveydenhuollon oikeusturvakeskuksen lupa kuolleen ihmisen elimien ja kudoksien irrottamiseen lääkkeen valmistamista tai lääketieteellistä tutkimusta varten on sen sairaalan haettava, jossa elimiä ja kudoksia aiotaan irrottaa.
Edellä 4 §:ssä tarkoitettuun hakemukseen on liitettävä selvitys
1) elimistä ja kudoksista, joita aiotaan irrottaa;
2) irrottamistoimenpiteestä;
3) irrottamisen erityisestä lääketieteellisestä syystä;
4) siitä, missä mahdollinen kudoksien ja elimien edelleen käsittely tapahtuu;
5) siitä, kuka vastaa toiminnasta elimien ja kudoksien käsittelyn eri vaiheissa; sekä
6) toiminnan jatkuvuudesta.
6 § (15.2.1991/315)
6 § on kumottu A:lla 15.2.1991/315.
7 § (27.11.1992/1130)
Elimien ja kudoksien irrottamisesta on pidettävä pöytäkirjaa terveydenhuollon oikeusturvakeskuksen määräämällä tavalla.
8 § (27.11.1992/1130)
Sosiaali- ja terveysministeriö antaa tarkemmat ohjeet tämän asetuksen soveltamisesta.
15.2.1991/315:
27.11.1992/1130:
5.12.1996/1010:
Irrottaminen elävältä henkilöltä1 § 2 § 3 § Irrottaminen kuolleelta4 § 5 § Erityisiä säännöksiä6 § 7 § 8 § 9 § Muutossäädösten voimaantulo ja soveltaminen:15.2.1991/315:27.11.1992/1130:5.12.1996/1010:

References: § 2
 § 3
 § 5
 § 7
 § 8
 § 9